**Рег. № 600-00-26-00-2770/29.07.2024**

**УТВЪРДИЛ:**

**ИЗП.ДИРЕКТОР:**

**/инж. Н. Пелтеков/**

**Дата:……………..**

Техническо задание

**ОТНОСНО: Изпълнение СМР на обект:** **„Присъединяване на ФЕЦ към съществуваша електроразпределителна мрежа на „Асарел – Медет“ АД, чрез подземно полагане на електропровод“ – Подобект 1: „Кабелна линия СрН от ФЕЦ до кабелна шахта на границата на промишлена площадка „Асарел“ ПИ 55302.122.563“ и Подобект 2 – Кабелна линия СрН от кабелна шахта на границата на промишлена площадка „Асарел“ ПИ 55302.122.563 до Главна понизителна подстанция – ГПП Асарел“**

*ЧАСТ І. ОБЩИ УСЛОВИЯ*

1. Общи положения

1.1. Всички правоотношения, свързани с организирането и провеждането на офертното проучване се регламентират от настоящата документация.

1.2. Проучването се осъществява и ръководи от комисия, която се назначава от Изп. Директор н „Асарел-Медет АД след изтичане на срока за приемане на предложенията и се обявява в деня, определен за разглеждане на предложенията.

1.3. По смисъла на тази документация, **ВЪЗЛОЖИТЕЛ** и **ИНВЕСТИТОР** на тази поръчка е както следва:

* За обект „Кабелна линия СрН от ФЕЦ до кабелна шахта на границата на промишлена площадка „Асарел“ ПИ 55302.122.563“, наричан по-надолу **ПОДОБЕКТ 1** – **Възложител „Асарел Енерджи“ ЕООД, гр. Панагюрище;**
* За обект „Кабелна линия СрН от кабелна шахта на границата на промишлена площадка „Асарел“ ПИ 55302.122.563 до Главна понизителна подстанция – ГПП Асарел“, наричан по-надолу **ПОДОБЕКТ 2 - Възложител „Асарел-Медет” АД, гр. Панагюрище.**

1.4. Седалището на **ВЪЗЛОЖИТЕЛИТЕ** е площадка „Асарел”, гр. Панагюрище.

1.5. Предмет на поръчката е да се определи надежден **ГЛАВЕН** **ИЗПЪЛНИТЕЛ**, който при условията на настоящата документация да извърши всички строително – монтажни работи от изпълнението на **ПОДОБЕКТ 1** и **ПОДОБЕКТ2**

1.6. Изборът се провежда между определен кръг предварително поканени потенциални изпълнители и всяка фирма проявила интерес към поканата отправена по Интернет, публикувана на <http://www.asarel.com>.

2. Съществуващо положение :

„Асарел-Медет” АД е частно акционерно дружество с основен предмет на дейност - открит добив и преработка на медна руда до краен продукт – меден флотационен и меден циментационен концентрат и свързаните с това инженерингови и търговски дейности. Компанията извършва проучвателни, инженерно-внедрителски, проекто-конструкторски, екологични и други дейности. „Асарел Енерджи“ ЕООД е дъщерно дружество на „Асарел-Медет” АД, ангажирано с реализацията на енергийни проекти за нуждите на групата фирми на „Асарел-Медет” АД.

За обекта е изготвена следната проектна документация:

Технически проект за обект; **„Присъединяване на ФЕЦ към съществуваща електроразпределителна мрежа на „Асарел – Медет“ АД, чрез подземно полагане на електропровод„**, който се състои от следните части:

**Подобект 1:** „Кабелна линия СрН от БКТП2 на ФЕЦ до кабелна шахта на границата на промишлена площадка „Асарел“ ПИ 55302.122.563“

* Част „Електрическа“;
* Част „Геодезия“;
* Част „Пожарна безопасност“;
* Част „План за безопасност и здраве“;
* Част „План за управление на строителните отпадъци“.

**Подобект 2** – Кабелна линия СрН от кабелна шахта на границата на промишлена площадка „Асарел“ ПИ 55302.122.563 до Главна понизителна подстанция – ГПП Асарел“

* Част „Електрическа – кабели СрН“;
* Част „Електрическа – Първична комутация“ - не е предмет на поръчката;
* Част „Електрическа – Вторична комутация“ - не е предмет на поръчката;
* Част „Геодезия“;
* Част „Строително - конструктивна“;
* Част „Пожарна безопасност“;
* Част „План за безопасност и здраве“;
* Част „План за управление на строителните отпадъци“.

3. Изисквания за същността /цел/, съдържанието /предмет/ и особеностите на услугата. Технически спецификации.

* 1. Същност /цел/ на услугата:

Целта на настоящата поръчка представлява изграждане на директна кабелна линия СрН за присъединяване на ФЕЦ към електроразпределителната мрежа на „Асарел – Медет“ АД.

* 1. **Съдържание /предмет/ на услугата:**

Предмет на настоящата поръчка представлява изграждане на **ПОДОБЕКТ 1** и **ПОДОБЕКТ2**.

* 1. **Обхват, обем и особености на услугата –** Съгласно Технически проект (Приложение №17) и обобщена количествена сметка, която се прилага към настоящата документация – / За Подобект1-Приложение №1А и за Подобект2-Приложение №1Б/.

3.3.1. Технически параметри.

Предвижда се присъединяването на новия ФЕЦ да се изпълни, като се изтегли в изкоп нова кабелна линия (КЛ) СрН с подходящо сечение между БКТП 2 – 20/04 kV, 2200 kVА и ГПП – „Асарел “.

 3.3.2. Обхват на строително-монтажните работи за обекта

Реализиране предмета на услугата, обхваща дейностите по съответните части от техническия проект /ТП/ за **ПОДОБЕКТ 1** и съответните части от ТП за **ПОДОБЕКТ 2** без Части „Електрическа – Първична и вторична комутация “, които не са обект на поръчката.

**ПОДОБЕКТ 1-**Трасето на КЛ СрН 20 kV със сечение на кабела 3х1х185 мм2 започва от БКТП 2 в имот с № ПИ 55302.47.366, в който ще бъде построен ФЕЦ с инсталирана пикова мощност 4,8 MWp. След това по горски ведомствени пътища в Поземлени имоти 55302.47.501, 55302.46.501, 55302.45.516, 55302.45.511, 55302.45.514, 55302.45.22, 55302.122.24, 55302.122.600, 55302.122.601, 55302.122.597 област Пазарджик, община Панагюрище достига до нова шахта 1(НШ 1) разположена на границата на собственост на имот с № ПИ 55302.122.563 в която ще се изпълни муфиране на кабела.

КЛ се полага в изкоп, като дълбочината на полагане е съобразена с релефа на терена, но не по-малко от 1,40 м от кота терен. На дъното на изкопа се полага подложка от пясък или пресята пръст с дебелина не по-малка от 0,10м. Върху кабела се полага пласт от пясък или пресята пръст с дебелина 0,35м, която се трамбова, върху нея се поставя сигнална предупредителна лента, след което кабелния изкоп се засипва с чиста пръст, която се трамбова на пластове по 15-20 см, до възстановяване на първоначалното състояние на пътя. В участъци на пресичания на път или други инфраструктурни елементи (канавки, газопроводи и др.), кабела да се изтегли в стоманени тръби Ф133/5 мм, които се заземяват съгласно изискванията на Наредба № 3 за УЕУЕЛ.

Успоредно в същия изкоп на новата КЛ се полага защитна тръба тип HDPE ф 32мм, в която се изтегля оптичен кабел тип OPUG – optical underground cable, краищата на който се терминират на ODF панели с конектори Е2000 в БКТП 2, „Временна подстанция “– 20/6 kV и ЛАЗ на ГПП – 110/20 kV.

При достигане до нова шахта 1(НШ 1) разположена на границата на собственост на имот с № ПИ 55302.122.563, трасето на КЛ СрН 20 kV със сечение на кабела 3х1х185 мм2 продължава по избрано и съобразено с условията на експлоатация на промишлена площадка „Асарел“ и достига до „Временна подстанция“ (ВП). След това от ВП до ГПП – „Асарел“ КЛ СрН е 6 kV със сечение на кабела 3х1х240 мм2 и достига до съществуващо КРУ №11 в ГПП – „Асарел“ .

**ПОДОБЕКТ 2** КЛ СрН 20 kV от муфа в шахта НШ 1 до ВП се полага в изкоп, като дълбочината на полагане е съобразена с релефа на терена, но не по-малко от 1,40 м от кота терен. На дъното на изкопа се полага подложка от пясък или пресята пръст с дебелина не по-малка от 0,10м. Върху кабела се полага пласт от пясък или пресята пръст с дебелина 0,35м, която се трамбова, върху нея се поставя сигнална предупредителна лента след което кабелния изкоп се засипва с чиста пръст, която се трамбова на пластове по 15-20 см, до възстановяване на първоначалното състояние на пътя. В участъци на пресичания на път или други инфраструктурни елементи (канавки, газопроводи и др.), кабела да се изтегли в стоманени тръби Ф133/5 мм, които се заземяват съгласно изискванията на Наредба № 3 за УЕУЕЛ. В участъка между НШ 2 и НШ 3 поради голяма денивелация ще се изпълни детайл, като стоманени тръби Ф133/5 мм, ще бъдат замонолитени между двете бетонни шахти. КЛ ще се изтегли в тези тръби.

КЛ СрН 6 kV от ВП до репер „Р90“ се полага в изкоп, като дълбочината на полагане е съобразена с релефа на терена, но не по-малко от 1,40 м от кота терен. На дъното на изкопа се полага подложка от пясък или пресята пръст с дебелина не по-малка от 0,10м. Върху кабела се полага пласт от пясък или пресята пръст с дебелина 0,35м, която се трамбова, върху нея се поставя сигнална предупредителна лента след което кабелния изкоп се засипва с чиста пръст, която се трамбова на пластове по 15-20 см, до възстановяване на първоначалното състояние на пътя. В участъци на пресичания на път или други инфраструктурни елементи (канавки, газопроводи и др.), кабела да се изтегли в стоманени тръби Ф133/5 мм, които се заземяват съгласно изискванията на Наредба № 3 за УЕУЕЛ. От репер „Р90“ до ГПП – „Асарел“ новия кабел ще се изтегли по съществуващ кабелен колектор. В ГПП – „Асарел“ новия кабел ще се изтегли по съществуващи лавици и трасе до КРУ №11.

Успоредно в същия изкоп на новата КЛ се полага защитна тръба тип HDPE ф 32мм, в която се изтегля оптичен кабел тип OPUG – optical underground cable, краищата на който се терминират на ODF панели с конектори Е2000 в БКТП 2, „Временна подстанция “– 20/6 kV и ЛАЗ на ГПП – 110/20 kV.

**ИЗПЪЛНИТЕЛЯТ** да се съобрази с изискванията на Техническия проект (**Приложение №17**), касаещи необходимия обем и вид СМР и засягащи специфичните условия на работа, както и със съществуващите съоръжения и такива, предвидени за строителство по утвърдени проекти, по които се работи на обекта. Строително-монтажните работи да се извършат, съгласно действащите български стандарти, нормативи, правилници и инструкции за безопасна работа и екологични норми.

Начина на приемане на строително-монтажните работи e описан в т.3.5.

Проектната документация (**Приложение №17**) на CD ще бъде предоставена на кандидатите при извършване оглед на обекта, за което е необходимо да бъдат попълнени Декларация за оглед на строителна площадка за **ПОДОБЕКТ 1** и **ПОДОБЕКТ2** и Декларация за конфиденциалност.

**В хода на изпълнение на Обекта, ВЪЗЛОЖИТЕЛЯТ запазва правото си за промяна на обема и обхвата на всички видове работи**.

* 1. **Качествени изисквания към услугата, материали за изпълнение**

За изпълнение на обекта ще се използват материали съгласно проекта, част от които са специфицирани в **Приложение №2** към заданието. Някои от тях са:

* *Кабелна глава СрН 20 kV за кабел със сечение 3х1х185 mm2;*
* *Кабелна муфа СрН 20 kV за кабел със сечение 3х1х185 mm2;*
* *Кабелна глава СрН 6 kV за кабел със сечение 3х1х240 mm2;*
* *Пясък;*
* *Кабелен репер.*

Влаганите материали на обекта трябва да бъдат в съответствие с приетите проектни решения, с необходимата здравина и дълготрайност необходими за целите, за които ще бъдат използвани. За всички вложени материали трябва да се представят спецификации, сертификати и декларации за съответствие на влаганите материали. *Всяко изделие трябва да е окомплектовано със сертификат!*

Предвидените в проекта строителни материали съответстват на изискванията на БДС и европейските стандарти. Кандидатите е необходимо да декларират, че ще спазват съответните стандарти за влаганите при изпълнение на СМР материали /в **Приложение №9**/.

Всяка една доставка на крупни материали или оборудване ИЗПЪЛНИТЕЛЯ е длъжен предварително да съгласува с **Възложителя** и то в етапа на проучването за доставяне, а не след заявяването им.

* 1. **Контрол по изпълнението и критерии за приемане на извършената работа**
* При стартиране на задачата **ВЪЗЛОЖИТЕЛЯТ** дава строителна линия и ниво на обекта;
* **ВЪЗЛОЖИТЕЛЯТ** има право да посещава площадката на СМР на обекта по всяко едно време, с цел контрол върху спазване на Техническия проект и качеството на изпълнение. Контролът по изпълнение на СМР ще се осъществява от **ВЪЗЛОЖИТЕЛЯ** или от негов упълномощен представител (Инвеститорски контрол), Строителен надзор и Проектант, и се отнася за всички дейности, предмет на Договора;
* Доставените от ИЗПЪЛНИТЕЛЯ материали, трябва да бъдат придружени със сертификати за качество.
* За доказването на изпълнените насипни работи **ИЗПЪЛНИТЕЛЯТ** представя на хартиен и магнитен носител надлъжни и напречни профили с калкулирани обеми.
* Качеството на насипните работи се проверява ежедневно, чрез геодезическа проверка и чрез визуален контрол.
* **ВЪЗЛОЖИТЕЛЯТ** ще осъществява контрол чрез геодезическа фирма на обемите изпълнени изкопно-насипни дейности, контури на насипната площи и др., и ще заплаща само обемите положени съгласно Техническия проект.
* **ИЗПЪЛНИТЕЛЯТ** трябва системно и точно да води Дневник на насипните работи.
* Съгласно ЗУТ Чл. 170. (1) (Изм. - ДВ, бр. 65 от 2003 г.) всички обстоятелства, свързани с обекта, като предаване и приемане на строителната площадка, строителни и монтажни работи, подлежащи на закриване, междинни и заключителни актове за приемане и предаване на строителни и монтажни работи и други, се документират от представителите на страните по сключените договори.
* **ИЗПЪЛНИТЕЛЯТ** подсигурява технически ръководител, координатор по БЗР, координатор по управление на отпадъците и собствен геодезист, които ще контролират изпълнението на задачата;
* Предаването на извършените СМР се извършва с подписан от **ИЗПЪЛНИТЕЛ** и **ВЪЗЛОЖИТЕЛ** чрез упълномощени от тях представители двустранен констативен приемо-предавателен протокол, в който се описват подробно изпълнените видове работи и количества;
* Приемането на всеки етап от обекта ще се извършва от комисия в състав, определен от **ВЪЗЛОЖИТЕЛЯ**, в присъствие на техническия ръководител и геодезиста на **ИЗПЪЛНИТЕЛЯ**;
* Изпълненият обем СМР, подлежащи на заплащане ще се отчита и заплаща въз основа на следните документи:
	+ количествено-стойностна сметка (протокол за установяване и заплащане на извършените видове СМР) с натрупване от началото на изпълнението, подписана от представители на **ВЪЗЛОЖИТЕЛЯ** и **ИЗПЪЛНИТЕЛЯ**;
	+ подробна количествена сметка и екзекутивни чертежи с точни данни и размери на изпълнените работи към всеки протокол за установяване и заплащане на извършените видове СМР, подписана от представители на **ВЪЗЛОЖИТЕЛЯ**, **ИЗПЪЛНИТЕЛЯ** и **ПРОЕКТАНТА** на база приложени документи обезпечаващи качеството;
	+ протоколи за приемане на скрити работи (задължително придружени със снимков материал с обозначен мащаб) и други изискуеми документи по образци съгласно Наредба №3/31.07.2003 г. за съставяне на актове и протоколи по време на строителството и изискванията на ПИПСМР, заверени от **ВЪЗЛОЖИТЕЛЯ** и ПРОЕКТАНТА;
	+ декларация за съответствие (сертификат) на материалите, полуфабрикатите и изделията;
	+ анализи за единичните цени на изпълнените СМР, които не са определени в КСС, приложена към Договора;
	+ искане за плащане (сметка обр. 22);
	+ при непредставяне на някой от изредените документи не следва да бъде извършено разплащане на актуваните СМР;
* **ИЗПЪЛНИТЕЛЯТ** е длъжен да актува само, изцяло завършени на 100% и годни за приемане СМР;
* В срок от 7 (седем) работни дни след получаване на уведомителното писмо и документите за доказване и актуване на извършените *СМР*, **ВЪЗЛОЖИТЕЛЯТ** е длъжен да направи оглед на представените за приемане СМР и ги приеме (ако следва) или да разпореди поправянето им чрез мотивирано предписание, след което да направи необходимите корекции на документите и да ги подпише. За доказване приемането на етапа СМР се съставя двустранно подписан приемо-предавателен протокол;
* Разплащането на изпълнените работи ще се извършва по стойността на подписания протокол за установяване и заплащане на извършените видове СМР по условията на Договора;
* Качеството на изпълнените *СМР* и измерването им се извършва съгласно изискванията на Правила за изпълнение и приемане на *СМР* (ПИПСМР), изискванията на Техническия проект;
* Некачествено извършените работи извън нормативите на ПИПСМР и изискванията в Техническия проект не се заплащат от **ВЪЗЛОЖИТЕЛЯ**, поправят се или се разрушават за сметка на **ИЗПЪЛНИТЕЛЯ**, след съставяне на двустранен протокол за некачествено извършени работи.
* Всички обстоятелства, свързани с обекта, като предаване и приемане на строителната площадка, *СМР* подлежащи на закриване, междинни и заключителни актове за приемане и предаване на *СМР* и други, се документират от представителите на страните по сключените договори.
	1. **Здраве и безопасност при работа и пожаробезопасност**

При изпълнението на *СМР* стриктно да се спазват проекта по част: ПБЗ и действащи нормативни документи по осигуряване на здраве и безопасност при работа. Да се извършва оценка на риска и периодични контролни измервания на параметрите на факторите на средата свързани с оценката на риска. Да се извършва периодична поддръжка на съоръженията, свързани с изискванията по ЗБР и ПБ.

Стриктно да се спазват всички действащи нормативни документи по осигуряване на здраве и безопасност при работа и да се изпълняват предписанията в ПБЗ и на координаторите и инспекторите по ЗБР на **ВЪЗЛОЖИТЕЛЯ**.

Да се спазват Общите условия към договорите с изискванията за дейности, изпълнявани от външни партньори в контролираните от „Асарел Медет”АД територии, относно здраве и безопасност при работа, пожарна безопасност, опазване околната среда, пропускателен режим, сигурност и кадрово осигуряване.

* 1. **РПОИС**

При изготвяне на своите оферти кандидатите следва да включат в тях разходи за изготвяне на РПОИС за обекта по части, обуславящи цялостното изпълнение на обекта. РПОИС се одобрява от **ВЪЗЛОЖИТЕЛЯ** и служи за стриктно спазване на ПБЗ и технологиите за изпълнение на СМР.

**Изпълнението на предвидените в Техническия проект СМР ще стартира задължително и само след одобряването на РПОИС от страна на ВЪЗЛОЖИТЕЛЯ**.

**Изготвянето на РПОИС, с подробен план-график за изпълнение, да бъде съобразен с изготвения ПБЗ за обекта.**

* 1. **Охрана**

Бъдещият **ИЗПЪЛНИТЕЛ** организира охрана на обекта и временното селище за периода на изпълнение на *СМР*.

* 1. **Управление на строителните отпадъци**

Строителните отпадъци да се извозват на регламентираните сметища.

При сключване на договор с бъдещия **ИЗПЪЛНИТЕЛ**, същия ще трябва да представи всички изискуеми документи по Закона за управление на отпадъците и подзаконови нормативни актове, в това число работни листове за класификация на отпадъците, разрешение за събиране и оползотворяване, както и за транспорт на строителни отпадъци или договор с фирма притежаваща регистрационен документ за транспорт.

1. **Технически спесификации**
	1. Месторазположение и функционални характеристики за обекта:

Във връзка с предмета на услугата, към настоящата документация ВЪЗЛОЖИТЕЛЯТ предлага следните приложения, с които определя работните характеристики на очаквания обем и обхват на дейностите за реализиране на Обекта.

4.2. Инвестиционните проекти за Обекта представляват Приложение №17 към настоящата документация, се предоставят на кандидатите на магнитен носител /1 брой диск/, а проектните части на хартиен носител се намират в офис на „Асарел Енерджи“ ЕООД, Управление №2 на "Асарел-Медет" АД. Същите са на разположение на всички кандидати, които ако желаят да се запознаят с тях, следва да направят предварителна заявка по телефоните, дадени за контакти, в срок до крайната дата, определена за представяне на офертите.

4.3. Приложение №1 – „ТЕХНИЧЕСКА СПЕСИФИКАЦИЯ за обекта”- обобщена количествена сметка /извадка от Технически проект – Приложение №17/, която следва да бъде остойностена от кандидатите на база техния професионален фирмен опит, и следвайки конюнктурата на пазара в строителния бранш в момента. При това трябва да бъдат спазвани законовата нормативна уредба, технически изисквания и условия в строителството и нормативните изисквания за опазване на околната среда. В единичните цени да бъдат отчетени инфлационни и други процеси, влияещи пряко върху формирането им, да бъдат интегрирани всички операции, гарантиращи качество на изпълнение като така оферираните цени ще остават твърди за целия период на строителство.

4.4. Приложение №2 – „Техническа спецификация на основните строителни материали”, които ще бъдат влагани при строителството на обекта. Приложената таблица също трябва да бъде остойностена и приложена в офертата.

4.5. Справка за ценообразуващи параметри – Приложение №3, при които ще се изготвят анализните цени на всички допълнително възникнали и възложени видове работи и доставки извън Приложение №2.

**4.6.** **Приложение №5** – Пакет условия, свързани със срока за изпълнение на обекта и **Приложение №6** – „Общ срок за изпълнение на услугата”.

При попълването на тези приложения кандидатите да отчетат следната **етапност** при сроковете за реализация на СМР:

|  |  |  |  |
| --- | --- | --- | --- |
| № | Етапи /междинни срокове в кал.дни/ | Документи по образец | Важни дати |
| 1. | Откриване на строителна площадка на обекта  | Протокол обр.2 | Датата на подписан акт обр.2 се счита за «**Начало»** на срок за изпълнение |
| 2. | Готовност за отпочване и период за мобилизация |  |  |
| 3. | Период на СМР |  |  |
| 4. | Период за подготовка на екзекутиви и отстраняване на недоделки |  |  |
| 5. | Установяване годността на строежа за приемането му от комисия | Констативен акт – двустранен | Дата на подписване на констативен акт се счита «**Край**» на срок за изпълнение |

При разработката на тези приложения кандидатите да посочат:

* Срока за изпълнението на същинските СМР – при следните условия за организиране на работния режим:

√ **двусменен 16-часов работен ден** ;

√ **непрекъснат работен режим /без прекъсване в почивни дни/**.

- ПЕРСОНАЛЪТ- брой технически и работнически състав, който ще бъде ангажиран за изпълнението на СМР на обекта при горепосочените работни условия;

- Краен срок за предаване на обекта ( като условна дата).

**ИЗПЪЛНИТЕЛЯТ** да даде срок за изпълнение на *СМР* за обекта в календарни дни за пълния обем по наличната проектна документация и КСС /**Приложение №1**/.

Всички срокове да бъдат посочени в **КАЛЕНДАРНИ ДНИ**.

4.7. Декларация за предложен гаранционен срок – Приложение №7 – Гаранционните срокове за СМР трябва да бъдат съгласно Наредба №2/31.07.2003г. за въвеждане в експлоатация на строежите в Р. България и минимални гаранционни срокове за изпълнени строителни и монтажни работи, съоръжения и строителни обекти, издадена от Министъра на регионалното развитие и благоустройството, обн. ДВ, бр.72/15.08.2003 г., изм. и доп. бр. 49 от 14.06.2005 г.

4.8. Кандидатите при разработване и подаване на офертите трябва задължително да декларират чрез подписване и подпечатване на декларация – Приложение №9, че задълбочено са проучили техническите спецификации, че ще спазват при реализиране на проектите посочените в тях стандарти, и че ще представят изискващите се доказателства, че техническото им решение, предложената от тях стока или услуга отговарят на:

1. български стандарти или „еквивалентни” европейски, международни стандарти, или „еквивалентни” европейски технически одобрения или общи технически спецификации, или други еквивалентни технически еталони на европейски стандартизационни органи при реализирането на проекта;

2. български стандарти, еквивалентни технически одобрения или спецификации, отнасящи се до изпълнение на строителството и до използваните материали, когато няма стандарти по предишната т.1;

Като доказателства за съответствие на техническите им предложения по техническите спецификации кандидатите ще представят техническо досие на производителя или протокол от изпитване, или сертификат, издаден от признат орган.

4.9. Проекто - договор за СМР – Приложение №10. Това приложение няма да се попълва от кандидатите. Те само парафират и подпечатват всяка страница от предложената форма, с което удостоверяват, че са запознати и съгласни с всички клаузи по проектодоговора.

В случай че участникът има бележки или допълнения към проектодоговора, той ги представя отделно като свое приложение към офертата си, в плика с надпис „ТЕХНИЧЕСКО ПРЕДЛОЖЕНИЕ”. Бележки или допълнения към проекто-договора НЯМА да се приемат в последващите етапи от проучването.

 4.10. Декларация за срок на валидност на предложението – Приложение №11 - В това приложение участниците декларират срока на валидност на офертното предложение, който не трябва да бъде по-малък от 120 календарни дни. ВЪЗЛОЖИТЕЛИТЕ имат право да поискат удължаване на валидността от класираните участници до датата на сключване на договор за изпълнение.

4.11. Декларация за подизпълнители – Приложение №13. В това приложение кандидатът посочва дали възнамерява да ползва или да не ползва подизпълнители, като в случай че ползва за тях се посочва:

1. Име и място на регистрация по ТЗ на фирмата.

2. По коя част от Подобекта ще работи подизпълнителя.

3. Да се приложат необходимите декларации за подизпълнителя.

4. Да се приложи декларация в свободен текст от подизпълнителя, че е запознат и дава своето писмено принципно съгласие да изпълни конкретната част. Ако подизпълнителя не е запознат с конкректната част за която ще бъде ползван, го отразява в своята декларация.

**Документи, които се представят от кандидатите за техни подизпълнители:**

- посочените по-горе две Декларации – първата по **Приложение № 13** и втората – в свободен текст от Подизпълнителя.

- Към V.2. Документи по ЧАСТ ПЪРВА «Техническо предложение»:

- Декларации по частІІ.1.3 т.6., респ.т.8. /за чуждестранни лица/ по **Приложения образец № 12-2 и № 12-3**.

- Административни сведения за кандидата – адрес, телефон, факс, e-mail – по **Приложение образец №12-1**.

- Удостоверение за актуално състояние на кандидата.

- Справка за налична собствена строителна механизация и автотранспорт / не е задължителна/

- Копие от документ за регистрация в Централния професионален регистър на строителите /ЦПРС/

Оферентите трябва да знаят, че в договора с бъдещия ГЛАВЕН ИЗПЪЛНИТЕЛ ще има клауза, че той отговаря за работата на ПОДИЗПЪЛНИТЕЛИТЕ като за своя.

4.12. Управление на строителните отпадъци - кандидатите при разработване и подаване на офертите трябва задължително да декларират чрез подписване и подпечатване на Декларация - Приложение №16, че при изпълнение *СМР* на обекта ще спазват действащата нормативна уредба и изискванията към строителната организация за управление на строителни отпадъци /СО/. Всички разходи свързани с управление на отпадъците да се предвидят от оферентите като интегрирани такива в отделните цени за видовете *СМР* по Приложение № 1.

4.13. Приложение № 18 – Декларация относно изискванията на Възложителя за съответствие с режим на наложени международни ограничителни мерки и мерки върху търговията.

*ЧАСТ ІІ. ИЗИСКВАНИЯ КЪМ КАНДИДАТИТЕ*

При изготвяне на предложението за участие в тръжната процедура поканения кандидат следва да се придържа стриктно към обявените от **Възложителя** условия.

**ІІ.1. Условия за участие**

1. В процедурата може да участва всеки кандидат вписан в Централния професионален регистър на строителя в *Трета* група *строежи от енергийната инфраструктура*.

- за наличие на вписване в ЦПРС кандидатите представят копие от удостоверението за вписване в посочената група и обхват на вписване и копие от контролен талон към удостоверението със срок на валидност на регистрацията към датата на представяне на офертата.

**2. Възложителят** има изискване за създаване на сдружение, когато участникът, определен за **ИЗПЪЛНИТЕЛ**, е обединение на физически и/или юридически лица. Новосъздаденото сдружение е обвързано от офертата, подадена от обединението.

3. В процедурата не може да участва кандидат, който е:

**(1)** лишен от правото да упражнява търговска дейност;

**(2)** осъден с влязла в сила присъда, освен ако е реабилитиран, за:

* престъпление против финансовата, данъчната или осигурителната система, включително изпиране на пари; за подкуп по чл. 301-307 от Наказателния кодекс; участие в организирана престъпна група;

(3) осъден с влязла в сила присъда за престъпления против собствеността или стопанството;

**(4)** обявен в несъстоятелност или е в открито производство по обявяване в несъстоятелност;

**(5)** в производство по ликвидация или се намира в подобна процедура съгласно националните закони и подзаконови актове.

**(6)** лишен от правото да упражнява определена професия или дейност съгласно законодателството на държавата, в която е извършено нарушението;

**(7)** има парични задължения към държавата или към община по смисъла на чл.162, ал.2 от Данъчно-осигурителния процесуален кодекс, установени с влязъл в сила акт на компетентен орган, освен ако е допуснато разсрочване или отсрочване на задълженията, или парични задължения, свързани с плащането на вноски за социалното осигуряване или на данъци съгласно правните норми на държавата, в която кандидатът или участникът е установен.

**4.** Изискванията по т.ІІ.1.3. (2), (3), (6) и (7) се отнасят за управителите или за членовете на управителните органи на кандидатите или участниците, а в случай че членове са юридически лица – за техните представители в съответния управителен орган.

**5.** Когато кандидатът или участникът предвижда участието на подизпълнители при изпълнение на поръчката, изискванията по т.3. и т.4. по-горе се прилагат и за подизпълнителите.

**6.** При подаване на заявлението за участие или офертата кандидатът или участникът удостоверява липсата на обстоятелствата по **т.ІІ.1.3.** с **декларация.**

**7.** При подписване на договора за строителство участникът, определен за **ИЗПЪЛНИТЕЛ**, е длъжен да представи **документи от съответните компетентни органи** за удостоверяване липсата на горните обстоятелствата.

**8.** Не може да участва в процедура за възлагане на настоящата поръчка чуждестранно юридическо лице, за което в държавата, в която е установено, е налице някое от обстоятелствата по **т.ІІ.1.3.** по-горе.

**Възложителят** има право да изиска от всеки кандидат или участник да докаже регистрацията си в някой от професионалните или търговски регистри на държавата, в която е установен, или да представи декларация или удостоверение за наличието на такава регистрация от компетентните органи съгласно националния му закон.

**ІІ.2. Специфични изисквания към кандидатите**

Кандидатите трябва да имат предвид при изготвяне на своето предложение и да дадат необходимата информация за специфичните условия на **ВъзложителИТЕ**, подробно описани в **Приложение №8**.***В това приложение не се нанасят конкретни цени.***

**Всички разходи, които предвиждат кандидатите, свързани с описаните специфични изисквания, временно строителство и други видове работи (ако има такива по тяхна преценка), да се декларират в Приложение №8 като по този начин се гарантира, че те могат да осигурят тези изисквания на Възложителя, като разходите за това трябва да се предвидят в отделните единични цени за видовете *СМР* в Приложение №1.**

**ІІ.3. Оглед на строителната площадка**

Извършването на оглед на обекта е задължително условие за участие в офертното проучване. Оферентите да представят декларация за оглед на строителната площадка *(***Приложение №14***)*. По време огледа на обекта оферентите ще получат допълнителни пояснения и информация, които са важни за изготвяне на тяхното офертно предложение.

**Забележка:** На оферентите ще бъде осигурен достъп до обекта. Огледи на площадката могат да се правят всеки работен ден от 8,30 до 15,00ч. до датата, определена за представяне на офертите, след **задължително** предварително съгласуване за деня на посещението на телефоните за контакти.

**ЧАСТ ІІІ. РАЗХОДИ ЗА УЧАСТИЕ В ПРОЦЕДУРАТА**

1. Разходите свързани с подготовката и представянето на офертните предложения са за сметка на кандидатите.

**ЧАСТ ІV. ГАРАНЦИИ И ГАРАНЦИОННИ СРОКОВЕ**

**ІV.1. Гаранция за изпълнение на договора и Гаранция за „Добро изпълнение”**

1. „Гаранцията за изпълнение на договора” е банкова гаранция в размер на 20 000,00 *(двадесет хиляди)* лева за всеки подобект, издадена от утвърдена Българска банка, със срок на валидност датата на утвърждаване на окончателен предавателно-приемен протокол за **ПОДОБЕКТ 1** и **ПОДОБЕКТ2.**

2. Кандидатът определен за **ИЗПЪЛНИТЕЛ** предава (открива в полза) на **Възложителя** банковата гаранция по т.1 в срок до 10 работни дни от датата на подписване на Договора за изпълнение и представя оригиналния документ, издаден от банката на **ВЪЗЛОЖИТЕЛЯ**, което е едно от условията за стартиране на договора.

3. Освобождаване на „гаранцията за изпълнение на договора” настъпва след изтичане на нейната валидност и представяне на оригинален надлежно оформен протокол по т.1 в банката, издала гаранцията.

4. **ВЪЗЛОЖИТЕЛЯТ** ще удържа по 5% от всяко текущо плащане (актуване) на извършените работи по време на строителството като Гаранция за „добро изпълнение”.

5. Освобождаване на „Гаранцията за добро изпълнение”:

5.1. **ВЪЗЛОЖИТЕЛЯТ** освобождава задържаната сума като Гаранция за „добро изпълнение”, без да дължи лихви за периода, през който същата законно е престояла при него, при следните условия:

- След завършването изпълнението на целия обект в 90-дневен срок от утвърждаване на окончателен предавателно-приемен протокол или получаване на разрешение за ползване за обекта.

5.2. За появилите се преди изтичане на гаранцията дефекти **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ**.

- В срок от 7 (седем) дни от уведомлението, **ИЗПЪЛНИТЕЛЯ** се задължава да организира и започне отстраняването на появилите се дефекти, за своя сметка. Ако **ИЗПЪЛНИТЕЛЯТ** пропусне или откаже да стори това за периода на гаранционното обслужване претенциите на **ВЪЗЛОЖИТЕЛЯ** се удовлетворяват от удържаната гаранционна сума или от застраховката на кандидата.

5.3. Освобождаването на „Гаранцията за Добро Изпълнение” няма да освободи **ИЗПЪЛНИТЕЛЯ** от отговорността му по нормативно определените минимални гаранционни срокове съгласно „Наредба №2/31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти”.

**ІV.2. Гаранционни срокове**

1. **ИЗПЪЛНИТЕЛЯТ** отстранява за своя сметка скритите недостатъци и появилите се впоследствие дефекти вследствие на некачествено изпълнени *СМР* в гаранционен срок, съгласно чл. 20, ал.4.,т.1. от „Наредба №2 за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти”.

2. Гаранционният срок започва да тече след предаване на Обекта от датата на утвърждаване на окончателен приемо-предавателен протокол или получаване на разрешение за ползване на обекта.

**ЧАСТ V. СЪДЪРЖАНИЕ НА ОФЕРТНОТО ПРЕДЛОЖЕНИЕ**

1. **Общи условия**
	1. Всеки кандидат следва да представи само едно свое офертно предложение.
	2. Предложението трябва да е написано четливо, да няма механични и други явни поправки по него.
	3. Офертното предложение трябва да бъде съставено от две части – Част първа "ТЕХНИЧЕСКО ПРЕДЛОЖЕНИЕ" и Част втора " ЦЕНОВО ПРЕДЛОЖЕНИЕ ".

**2. ЧАСТ ПЪРВА „Техническо предложение”, в това число:**

1. **Приложение №5** – Пакет условия, свързани със срока за изпълнение на обекта – **Приложение №6** – „Общ срок за изпълнение на обекта”, съгласно указанията в Част І, т.4.6.

2. Декларация за предложен гаранционен срок – **Приложение №7**

3. **Приложение №8** – Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта.

4. Декларация, надлежно оформена по **Приложение №9**;

5. Проект на договор – **Приложение №10**.

6. Декларация за срок на валидност на предложението – **Приложение №11**.

7. Административни сведения за кандидата – адрес, телефон, факс, e-mail – по **Приложение № 12-1**.

8. Декларации по част ІІ.1.3 т.6., вкл. и за чуждестранни лица, по **Приложения №12-2 и № 12-3**.

9. Декларация за ползване или не на подизпълнители – **Приложение №13**, както и декларация от управителя на подизпълнителя, че дава своето предварителното съгласие за работа по определена част от Обекта, съгласно указанията в Част І, т. 4.11.

Документите, които се представят от кандидатите за техни подизпълнители са описани в Част І, т.4.11.

10. Декларация за извършен оглед от страна на кандидата – **Приложение №14**.

11. Декларация за конфиденциалност, която се подписва в два екземпляра. Единият екземпляр се подписва от представител на кандидат - **ИЗПЪЛНИТЕЛЯ** при получаване на Техническия проект на CD от **ВЪЗЛОЖИТЕЛЯ** и остава при **ВЪЗЛОЖИТЕЛЯ**. Вторият екземпляр се подписва от Управителя/Изп.директор на кандидата и го прилага в офертата си – **Приложение №15**.

12. Декларация за спазване на условията за управление на строителните отпадъци генерирани по време на строителството - **Приложение №16.**

13. Договор за създаване на сдружение, когато участникът, определен за **ИЗПЪЛНИТЕЛ**, е обединение на физически и/или юридически лица, съгласно част ІІ.1., т.2.

14. Удостоверение за актуално състояние на кандидата, издадено най-много 6(шест) месеца, преди публикуване на поканата за настоящата тръжна процедура в интернет страницата на „Асарел-Медет” АД.

15. Справка за фирмата към датата на подаване на офертата на наличния средносписъчен брой на работещите във фирмата кандидат, в т.ч. /брой квалифициран работнически и ИТР персонал/.

16. Справка за налична собствена строителна механизация и автотранспорт .

17. Текстова информация за фирмата /презентация/ и автореференция.

18. Копие от документ за регистрация в Централния професионален регистър на строителите /ЦПРС/ – Удостоверение по част ІІ.1, т.1.

19. Копие от документ за наличие на системи за контрол:

Сертификати по ISO 9001:2015 за система за управление на качеството. Обхвата на сертификацията трябва да съответства на предмета на поръчката.

Сертификат ISO 14001:2015 за внедряване система за опазване на околната среда. Обхвата на сертификацията трябва да съответства на предмета на поръчката.

Сертификат ISO 45001:2018 за внедряване на система за здравето и безопасността при работа. Обхвата на сертификацията трябва да съответства на предмета на поръчката.

Сертификат ISO 50001:2018 за внедряване на система за управление на енергията. Обхвата на сертификацията трябва да съответства на предмета на поръчката.

20. Копие от документ за членства в професионални организации.

21. Копие от документ за застраховка за професионална отговорност по реда на чл. 171 ЗУТ.

22. Справка за изпълнени обекти от **подобен характер** през последните 3 /три/ години с пълно описание на предмета и посочване на цена, срок на изпълнение и данни за съответния Възложител.

23. Референции (издадени през последните 3 години) и референтен лист с адреси, телефонни номера и лица за контакти от други Възложители.

24. Доказателства за търговска репутация - Копия от удостоверения от банки /издадено през настоящата година/, Счетоводен баланс, Отчет за приходите и разходите. Информация за общия оборот и оборота /обема/ на строителството и услугите, извършени от оферента през последните 2 /две/ години. както и текущ междинен финансов отчет към последното тримесечие.

25. Приложение № 18 – Декларация относно изискванията на Възложителя за съответствие с режим на наложени международни ограничителни мерки и мерки върху търговията.

**ПОЯСНЕНИЕ:** Всички описани документи, съставящи „ЧАСТ ПЪРВА”. При подаване на офертата се поставят в отделен по-малък запечатан непрозрачен плик с надпис „Техническо предложение”, който плик се поставя заедно с плика „Ценово предложение” в общ голям плик, оформен съгласно изискванията в част VІ „Оформяне и подготовка на предложението“ от настоящето Техническо задание.

**3. ЧАСТ ВТОРА „Ценово предложение”, в това число:**

1. Попълнени остойностени Технически спесификации **– Приложение №1** по приложените към документацията образци. Предложението трябва да бъде остойностено с отделни единични „твърди” цени за отделните позиции, включени в посочените приложения, които да останат такива за целия период на строителството, отчитайки инфлационни и др. процеси, влияещи пряко върху формирането им.

1.1. Техническа спесификация на основните стр. материали – **Приложение №2**

1.2. Справка за ценообразуващи показатели – **Приложение №3**.

2. **Приложение №4** – предлагана цена и начин на плащане, което включва две части:

2.1. Обща офертна цена за услугата, която трябва да обхваща всички преки, допълнителни и специфични разходи за изпълнението;

2.2. Условия за разплащане – размер на аванса, ако има такъв и междинни плащания

3. Вътрешнофирмен ценоразпис на използваната механизация, като в цената на машиносмяната се интегрират всички преки, допълнителни разходи и печалба /по образец на кандидата/.

4. Всички попълнени от кандидата приложения описани в горните точки от 1 до 3 – се представят на хартиен и електронен носител /CD диск/. Таблиците, разработени в Excel по формулярите – образец на **ВЪЗЛОЖИТЕЛЯ**.

**ПОЯСНЕНИЕ:** Всички описани документи, съставляващи „ЧАСТ ВТОРА” при подаване на офертата се поставят в отделен по-малък запечатан непрозрачен плик с надпис „Ценово предложение”, който плик се поставя заедно с друг малък непрозрачен плик с надпис „Техническо предложение” съдържащ другите документи към офертата в общ голям плик, оформен съгласно указанията в част VІ „Оформяне и подготовка на предложението“ от настоящето Техническо задание.

**4. Важни условия за участниците:**

1. В отделния малък плик „Ценово предложение” – поставят се само **Приложения №1, №2, №3 и №4** /на хартиен и електронен носител/ и вътрешнофирмения ценоразпис на мсм за ползване на механизация.

2. В отделен малък плик „Техническо предложение” се поставят всички изискуеми документи по т.2 от Част V. „Съдържание на офертното предложение“ от настоящетоТехническо задание.

3. Двата плика по т.1. и т.2 се поставят в общ голям плик.

4. При непредставяне на който и да е от указаните в Документацията документи или при непопълване на което и да е от приложенията по образец съгласно указанията за попълване, съответният участник ще бъде декласиран от по-нататъшно участие в процедурата.

5. Класирането на участниците в настоящата процедура и крайният избор на **ГЛАВЕН ИЗПЪЛНИТЕЛ** ще бъде извършено по утвърдена методика.

**5. Начин на плащане**

Плащането на цената се извършва по условията на сключения договор:

- ежемесечно, в рамките на договорения срок удължен с един месец,

- в левове по банков път,

- след изготвяне на протокол за реално извършените на обекта *СМР*, проверен, приет и подписан от представител на ВЪЗЛОЖИТЕЛЯ.

*ЧАСТ VІ. ОФОРМЯНЕ И ПОДГОТОВКА НА ПРЕДЛОЖЕНИЕТО*

Кандидатите в процедурата изготвят предложението си в един оригинален екземпляр.

Предложението на кандидата се поставят в голям непрозрачен плик, който се запечатва и надписва по следния начин:

 До Изпълнителния Директор на "Асарел-Медет" АД, 4500 гр. Панагюрище. Върху плика се поставя надпис:

ОФЕРТА за изпълнение на СМР на Обект: **„Присъединяване на ФЕЦ към съществуваша електроразпределителна мрежа на „Асарел – Медет“ АД, чрез подземно полагане на електропровод“ – Подобект 1: „Кабелна линия СрН от ФЕЦ до кабелна шахта на границата на промишлена площадка „Асарел“ ПИ 55302.122.563“ и Подобект 2 – Кабелна линия СрН от кабелна шахта на границата на промишлена площадка „Асарел“ ПИ 55302.122.563 до Главна понизителна подстанция – ГПП Асарел“** и Забележка: *„****Да се отвори само в присъствието на определената за целта комисия!****”*

Върху плика кандидатът поставя и надпис, съдържащ: фирма на кандидата, точен адрес за кореспонденция, телефон, факс и електронен адрес.

В големия външен плик се комплектоват: малък плик с надпис „Ценово предложение” и малък плик с надпис „Техническо предложение”.

Предложението, както и всички приложения към него, изготвени от кандидата следва да носят подписа на лицето, което го представлява по силата на съдебното решение за регистрация.

*ЧАСТ VІІ. ПРЕДСТАВЯНЕ НА ПРЕДЛОЖЕНИЕТО*

Офертата да се представи по един от следните начини:

1. В деловодството на Дружеството в непрозрачен запечатан плик, адресиран до Изпълнителния Директор на „Асарел - Медет” АД, 4500 гр. Панагюрище, с надпис:

ОФЕРТА за изпълнение на СМР на Обект: **„Присъединяване на ФЕЦ към съществуваша електроразпределителна мрежа на „Асарел – Медет“ АД, чрез подземно полагане на електропровод“ – Подобект 1: „Кабелна линия СрН от ФЕЦ до кабелна шахта на границата на промишлена площадка „Асарел“ ПИ 55302.122.563“ и Подобект 2 – Кабелна линия СрН от кабелна шахта на границата на промишлена площадка „Асарел“ ПИ 55302.122.563 до Главна понизителна подстанция – ГПП Асарел“.**

1. По обикновена или куриерска поща, запечатани в плик, адресирани до (както в предишната точка) /валидно е и пощенско клеймо/.

Предложения, получени след крайния срок за представяне, не се приемат. Не се приемат и предложения, представени в незапечатан или с нарушена цялост плик.

**Крайният срок за представяне на офертата е** до 15.30 часа на 19.08.2024г.

В периода на подготовка на офертата кандидатите могат да задават и в писмена форма уточняващи въпроси на лицето за връзка, посочено в поканата за оферта, но не по-късно от 3 (три) дни преди изтичане на крайния срок за предаване на офертите.

 **До изтичане на срока за подаване на предложенията всеки кандидат може да промени, допълни или оттегли предложението си.**

*ЧАСТ VІІІ. РАЗГЛЕЖДАНЕ, ОЦЕНКА И КЛАСИРАНЕ НА ПРЕДЛОЖЕНИЯТА*

1. **Отваряне и разглеждане на предложенията**

Отварянето и разглеждането на предложенията ще се извърши на закрито заседание в 10 (десет) дневен срок след крайната дата на предаване на предложенията в "Асарел-Медет" АД, гр. Панагюрище от комисия, чийто състав ще бъде обявен със Заповед на Изпълнителния Директор.

При отварянето на пликовете комисията прави преглед и проверява съответствието на предложенията с предварително обявените условия в Техническото задание спрямо:

* 1. Част V, VІ и VІІ.

1.2. Проверка за пълнотата на представените документи по Част V т.2 (Част ПЪРВА "ТЕХНИЧЕСКО ПРЕДЛОЖЕНИЕ"), начина на попълването на образците и формата, в която са представени всички други технически документи (извън образците).

1.3. При установено от комисията съответствие на документите от ТЕХНИЧЕСКИТЕ ПРЕДЛОЖЕНИЯ спрямо предварителните изисквания, фирмите продължават своето участие.

1.4. Ако при така направения преглед комисията констатира допуснати пропуски от някоя от фирмите в техническите им предложения, то съответната фирма автоматично се декласира от по-нататъшно участие, както предварително е обявено в Част V, т. 4.4. и ценовата оферта не се отваря.

1. **Оценяване и класиране**
	1. Класирането на предложенията се извършва по комплексна методика за оценка на предложенията съобразно одобрените критерии.
	2. Комисията оценява и класира кандидатите съгласно изискванията на политиката на Дружеството по оценка и подбор на доставчици на стоки и услуги:
		1. След като Комисията е приключила работата си по Част VІІІ, т. 1, тя прави Техническа оценка по методика за оценка на предложенията и класиране на техническите предложения на участниците, допуснати до по-нататъшно участие.
		2. Комисията пристъпва към отваряне на "ЦЕНОВИТЕ ПРЕДЛОЖЕНИЯ", прави преглед за пълнотата на попълването им спрямо съответните приложения - образци към офертната документация. Прави се сравнителна таблица и анализ на офертните ценови предложения.

При проверката за съответствие се съблюдават следните условия:

- При установено от комисията съответствие на документите от Ценовите предложения спрямо предварителните изисквания, фирмите продължават своето участие с оценка по комплексна методика.

- Ако при направения преглед комисията констатира допуснати пропуски от фирмите при представянето на ценовите им предложения, то съответната фирма автоматично се декласира от по-нататъшно участие, както предварително е обявено в Част V т.4.

- Комисията прави „Финансова оценка” на Ценовите предложения на допуснатите фирми по определена методика на **ВЪЗЛОЖИТЕЛЯ** .

- Класирането по Методиката завършва с извършване на Комплексна оценка, въз основа на която в десетдневен срок след отваряне на предложенията Комисията класира по низходящ ред кандидатите в процедурата.

1. **Протокол за разглеждане, оценяване и класиране**

Комисията съставя Протокол за разглеждане, оценяване и класиране на офертните предложения, който съдържа:

* 1. Състав на комисията
	2. Списък на подадените предложения
	3. Списък на предложенията, отстранени от процедурата
	4. Резултатите от разглеждането на отделните предложения
	5. Становища на участниците в комисията
	6. Класиране на предложенията

Комисията приключва своята работа с подписването на този Протокол.

Протоколът с всички приложения към него и офертите на всички участници, се предават на Изпълнителният директор на "Асарел-Медет" АД за окончателно РЕШЕНИЕ относно избор на **ИЗПЪЛНИТЕЛ** на услугата.

1. **Обявяване на резултатите от проведената процедура**

В срок от десет (10) дни от подписване на протокола за разглеждане на предложенията Изпълнителният Директор на "Асарел-Медет" АД, гр. Панагюрище като **ВЪЗЛОЖИТЕЛ** посочва в свое РЕШЕНИЕ кандидата, класиран на първо място и определя същия за **ИЗПЪЛНИТЕЛ** на обекта. Кандидатите се уведомяват писмено за резултатите от оценяването и решението на **ВЪЗЛОЖИТЕЛЯ** в пет (5) дневен срок след приключване на процедурата по избор на **ИЗПЪЛНИТЕЛ**.

 Всички материали от проведената процедура се съхраняват в "Технически архив" на дружеството.

*ЧАСТ ІХ. СКЛЮЧВАНЕ НА ДОГОВОР*

Договорът за изпълнение на *СМР* на обекта ще бъде сключен с кандидата, избран за **ИЗПЪЛНИТЕЛ**, в 15-дневен срок от решението на ИД за определянето му и срещу представени от страна на **ИЗПЪЛНИТЕЛЯ** документи по Част ІІ "Изисквания към кандидатите" от настоящата Документация.

При отказ на кандидата, определен за **ИЗПЪЛНИТЕЛ**, да сключи договори за двата подобекта с "Асарел-Медет" АД и с Асарел Енерджи ЕООД, договорите се предлага да бъдат сключени със следващия класиран кандидат.

Договорите не се сключват при съществена промяна в обстоятелствата, включително при невъзможност да се осигури финансиране за изпълнението на услугата по причини, които **ВЪЗЛОЖИТЕЛИТЕ** не са могли да предвидят.

Обръщаме внимание, че създадения ред в дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

Настоящето Техническо задание ще бъде публикувано в интернет страницата на „Асарел - Медет” АД.

За контакти : „Асарел – Медет” АД;

1. инж. Здравка Кърпаров р-л отдел Строителство- тел.: 0357 60 491;

За контакти : „Асарел Енерджи” ЕООД;

1. инж. Мартин Делибашев, Експерт инженеринг -тел.: 0357 60 351

*ЧАСТ XІІ.ПРИЛОЖЕНИЯ- ЗА ВСЕКИ ПОДОБЕКТ*

1. Приложение №1 – „Техническа спецификация за обекта” – обобщена количествена сметка, извадка от Техническия проект.

2. Приложение №2 - Техническа спесификация на основните материали, които ще бъдат влагани на обекта.

3. Приложение №3 – Справка за ценообразуващи показатели.

4. Приложение №4 – Предлагана обща офертна цена и начин за разплащане.

5. Приложение №5 – Пакетът условия, свързани със срока за изпълнение – срокове и времетраене, план-график с начален и краен срок, справка за готовност за отпочване на работа.

6. Приложение №6– Общ срок за изпълнение.

7. Приложение №7 – Декларация за предложен гаранционен срок.

8. Приложение №8 – Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта.

9. Приложение №9 – Декларация за задълбочено проучване на техническите спесификации, за спазване на стандартите по техническите спесификации и задължение за представяне на доказателства за съответствие на вложените продукти или услуги със съответните стандарти.

10. Приложение №10 – Проекто-Договор за строителство.

11. Приложение №11 – Декларация за срок на валидност.

12. Приложения №12 – /12-1, 12-2 и 12-3/ – „Административни сведения”. и Декларации за отсъствие на обстоятелства по част ІІ.1., т.3.

13. Приложение №13 – Образец на Декларация за Подизпълнители.

14. Приложение №14 – Декларация за оглед на площадката.

15. Приложение №15 – Образец на Декларация за конфиденциалност.

16. Приложение №16 – Декларация за управление на строителните отпадъци.

17. Приложение №17 – Технически проект за изпълнение на обекта на CD.

18. Приложение № 18 – Декларация относно изискванията на Възложителя за съответствие с режим на наложени международни ограничителни мерки и мерки върху търговията

**ИЗГОТВИЛ: СЪГЛАСУВАЛИ:**

Експерт инженеринг: Управител „Асарел Енерджи “ЕООД

/инж. Мартин Делибашев/ /инж. Динка Кунчева/

 Р-л отдел “Строителство”:

 /инж. Здравка Кърпаров/

Р-л отдел “БЗР”:

/инж. Петър Дерменджиев/

Р-л отдел “Екология”:

/инж. Мариела Джиджинкова/

Р-л отдел „ЕС,ЕЕ и И“:

/инж. Петър Дееничин/

Директор „РД“:

/инж. Николай Минеков/

Прокурист:

 /Галя Костова/